**6-6**

*Misionara*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

cerul transpiră

norii se-ndeasă

peisaj zidit

sub mâna lui Dumnezeu

întindem cenuşa

îi va fi sete îmi zic sigur

îi va fi gândesc

acoperind pământul

cu palma zorilor

petale desprinse

din umbre

îmi bat în fereastră

femeia asta n-a murit

femeia asta

iese

în fiecare seară

îşi ţese aripi

încearcă să zugrăvească cerul

în ascuns cu

degetele mele

amestecă nisipul

zarurile îşi ciocnesc metalic

trupurile sparte-o simfonie a oglinzilor stricate-

!!!şase-şase

iar am câştigat Doamne

singurătate prea lesne

te iert şi mă găseşti

îi va fi sete îmi zic şi

îi va fi noapte

o noapte oarbă

cu mâini legate

..........................................

într-o muţenie strânsă

geamătul prumcului

lăsat să-mbătrânească

prin umbra nucului legat